Egészen szürreális, de most úgy néz ki, van benne igazság.

A TMZ komoly hírt robbantott október 9-én, legalábbis Magyarországra nézve mindenképp: azt írják, egy magyar rendező, Kriskó Zoltán beperelné a Marvelt, Disney-t, FOX-ot, Apple-t, Amazont és még másokat, mivel jogtalanul használták a Linda című ’80-as évekbeli magyar sorozat főcímzenéjét.

Merthogy állítólag ez hallható az X-Men című animációs sorozat főcímzenéjében is, ami a Marvel neve alatt futott 1992-től 1997-ig.

Eredetileg Vukán György készítette a zenét 1983-ban, specifikusan a Lindához, és le is védette azt. A lap azt írja, Kriskó úgy érvelt, hogy a Linda igencsak ismert sorozat volt a nyolcvanas években, valószínűleg erről a Marvelnél is tudtak.

Most azt szeretné, ha Vukán családja is részesülne a pénzből, amit összeszedtek a hosszú évek alatt.

Mutatjuk a zenéket, itt a Linda:

Ez meg az X-Men:

Akit bővebben érdekel a sztori,

olvassa el a Roboraptor öt évvel ezelőtti oknyomozását, ahol már taglaltuk a kérdéses problémát. ITT csekkolhatjátok.

Kiemelt kép: YouTube.com/Screen Junkies